Rikunarita-ORG/Wikinium huggingface dataset:
# ఇలవేల్పు

|  |
| --- |
| **ఇలవేల్పు** (1956 తెలుగు సినిమా) |
| దర్శకత్వం | డి.యోగానంద్ |
| నిర్మాణం | ఎల్.వి.ప్రసాద్ |
| తారాగణం | అక్కినేని నాగేశ్వరరావు, అంజలీదేవి, చలం, జమున, గుమ్మడి వెంకటేశ్వరరావు, రేలంగి, రమణారెడ్డి, సూర్యకాంతం |
| సంగీతం | సుసర్ల దక్షిణామూర్తి |
| నేపథ్య గానం | పి.సుశీల, రఘునాథ పాణిగ్రాహి, పి.లీల, సుసర్ల దక్షిణామూర్తి |
| గీతరచన | శ్రీశ్రీ |
| నిర్మాణ సంస్థ | లక్ష్మి ప్రొడక్షన్స్ |
| విడుదల తేదీ | 1956 జూన్ 21 (1956-06-21) (భారత్) |
| దేశం | భారత్ |
| భాష | తెలుగు |
| **ఐ.ఎమ్.డీ.బి పేజీ** |

**ఇలవేల్పు** 1956, జూన్ 21న విడుదలైన తెలుగు సినిమా. శివాజీ గణేశన్, పద్మిని జంటగా 1954లో విడుదలైన తమిళ సినిమా ఎదిర్ పరదాతు దీనికి మూలం. అక్కినేని నాగేశ్వరరావు, అంజలీదేవి, జూలూరి జమున, గుమ్మడి వెంకటేశ్వరరావు ,ముఖ్య పాత్రలు పోషించిన ఈ చిత్రానికి దర్శకుడు డి. యోగానంద్ కాగా, సంగీత దర్శకత్వం సుసర్ల దక్షిణామూర్తి అందించారు.

## నట బృందం

* అక్కినేని నాగేశ్వర రావు - శేఖర్
* అంజలి దేవి - శారద
* జమునా రమణారావు - లక్ష్మీ
* గుమ్మడి వేంకెటశ్వర రావు - శేఖర్ తండ్రి
* రేలంగి వేంకటరామయ్య
* చలం
* రమణారెడ్డి
* కృష్ణ కుమారి
* సూర్యకాంతం
* డా. శివరామకృష్ణయ్య
* ఆర్ నాగేశ్వర రావు

## సాంకేతిక వర్గం

దర్శకుడు: దాసరి యోగానంద్

సంగీతం: సుసర్ల దక్షిణామూర్తి

గీతరచయితలు:శ్రీరంగం శ్రీనివాసరావు,కొసరాజు రాఘవయ్య చౌదరి, అనిశెట్టి సుబ్బారావు, వడ్డాది బుచ్చి కూర్మనాథం

నేపథ్య గానం: సుసర్ల దక్షిణామూర్తి, జిక్కి, రఘునాథ్ పాణిగ్రాహి, పులపాక సుశీల, పి.లీల

మాటలు: పినిశెట్టి శ్రీరామమూర్తి

చిత్రానువాదం: డి.యోగానంధ్

కథ: వెంపటి సదాశివ బ్రహ్మం

ఛాయా గ్రహణం: కె.ఎస్.ప్రసాద్

కూర్పు: అక్కినేని సంజీవి

నిర్మాణ పర్యవేక్షణ: ఎల్.వి.ప్రసాద్

నిర్మాణ సంస్థ: లక్ష్మీ ప్రొడక్షన్స్

విడుదల:21:06:1956.

## పాటలు

* "చల్లని పున్నమి వెన్నెలలోనే" గీతం రేలంగి వెంకటరామయ్య పై చిత్రీకరంచారు.

సంగీతాన్ని పూర్తిగా సమకూర్చినవారు: సుసర్ల దక్షిణామూర్తి.

| సం. | పాట | పాట రచయిత | గానం | పాట నిడివి |
| --- | --- | --- | --- | --- |
| 1. | "అన్నన్న విన్నావా చిన్ని కృష్ణుడు" | అనిసెట్టి | జిక్కి కృష్ణవేణి |  |
| 2. | "ఏనాడు కనలేదు ఈ వింత సుందరిని" | అనిసెట్టి | రఘునాథ పాణిగ్రాహి |  |
| 3. | "చల్లని పున్నమి వెన్నెలలోనే" | వడ్డాది | సుసర్ల దక్షిణామూర్తి, పి.సుశీల |  |
| 4. | "చల్లని రాజా ఓ చందమామ" | వడ్డాది | రఘునాథ పాణిగ్రాహి, పి.సుశీల, పి.లీల |  |
| 5. | "నీమము వీడి అజ్ఞానముచే పలుబాధలు పడనేల" | కొసరాజు | పి.లీల బృందం |  |
| 6. | "స్వర్గమన్న వేరే కలదా శాంతి వెలయు" | అనిసెట్టి | పి.లీల |  |
| 7. | "జనగణ మంగళదాయక రామం" |  | పి.లీల బృందం |  |
| 8. | "నీవే భారతస్త్రీలపాలిట వెలుగు చూపే" | శ్రీశ్రీ | పి.లీల బృందం |  |
| 9. | "పలికన బంగారమాయెనటే పలుకుము" | వడ్డాది | పి.సుశీల |  |
| 10. | "పంచభూతైకరూపం పావనం (పద్యం)" |  | పి.లీల |  |
| 11. | "గంప గయ్యాళి అదే గంప గయ్యాళి సిగ్గుమాలి" | కొసరాజు | పి.సుశీల |  |

## విశేషాలు

* ఈ సినిమాను హిందీలో ఎల్.వి.ప్రసాద్ దర్శకత్వంలో మీనాకుమారి, రాజ్‌కపూర్ నాయకీనాయకులుగా శారద పేరుతో తీసి 1957లో విడుదల చేశారు.
* ఇదే సినిమా మలయాళంలో నిత్యకన్యక పేరుతో 1963లో విడుదలయ్యింది.

## మూలాలు

* డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.
* తెలుగు సినిమా పాటలు బ్లాగు - నిర్వాహకుడు - కొల్లూరి భాస్కరరావు (జె. మధుసూదనశర్మ సహకారంతో)

## బయటి లింకులు

* *ఇలవేల్పు*, ఇంటెర్నెట్ మూవీ డెటాబేస్ లొ
# దక్షిణం

ఎనిమిది దిక్కుల సూచిక.
**దక్షిణం** ఒక దిక్కు. ఇది నాలుగు ప్రధానమైన దిక్కులలో ఒకటి. ఇది ఉత్తర దిక్కుకు వ్యతిరేక దిశలో, తూర్పు పడమరలకు లంబకోణంలో (90 డిగ్రీల కోణం) ఉంటుంది. దక్షిణము అంటే "కుడి" అని అర్థం. సూర్యుడు ఉదయించే దిశకు ఎదురుగా నిలబడితే కుడిచేతి వైపున ఉండేదే దక్షిణ దిక్కు. దక్షిణం అనే సంస్కృత పదానికి సరిపోయే అచ్చతెలుగు మాట *దచ్చినం*. మాపులో సాధారణంగా ఇది క్రింద వైపు ఉంటుంది.

దక్షిణాన్ని ఇంగ్లీషులో సౌత్ అంటారు. భూమి దక్షిణం దిక్కు దక్షిణ ధ్రువంతో అంతమౌతుంది. దీనినే అంటార్కిటికా అంటారు. లాటిన్‌లో దక్షిణాన్ని *ఆస్ట్రాలిస్* అంటారు. ఈ పేరుననే భూగోళానికి దక్షిణాన ఉన్న భూమికి *ఆస్ట్రేలియా* అని పేరుపెట్టారు. ఈ పేరు మీదనే ఆస్ట్రలోపిథెకస్ అనే మానవ పూర్వీక జాతికి ఆ పేరు పెట్టారు. ఆఫ్రికా దక్షిణ భాగంలో దొరికిన కోతి వంటి జీవి కాబట్టి దాన్ని ఆస్ట్రలోపిథెకస్ అన్నారు. *దక్షిణాది కోతి* అని ఆ పేరుకు అర్థం.

"ప్రదక్షిణం" చేసేటపుడు సవ్యదిశలో (కుడిచేతివైపుగా) తిరుగుతారు. ఆ కారణాన దాన్ని ప్రదక్షిణం అన్నారు.

శృంగార పురుషుణ్ణి తెలుగులో *దక్షిణ నాయకుడు* అని అనడం కద్దు.

## ఇతర విశేషాలు

హిందూ సంస్కృతిలో దక్షిణ దిక్పాలకుడు యముడు. దక్షిణ దిశను అశుభ సూచికగా భావిస్తారు. రామాయణంలో త్రిజట (రావణాసురుడు అశోకవనంలో సీతకు కాపలాగా ఉంచిన రాక్షసి) రావణుడు గాడిద నెక్కి దక్షిణ దిశగా వెళ్తున్నట్టు కలగంటుంది. ఆమె దాన్ని లంకకు అశుభంగా భావిస్తుంది.

## మూలాలు
# బస్సు

ఆక్టోన్ డిపోలో 'రూట్ మాస్టర్' బస్సులు.**బస్సు** (బహువచనం: **బస్సులు**). 'బస్' అనే పదానికి మూలం లాటిన్ పదం '**ఆమ్నిబస్'** అనగా "అందరికీ". రోడ్డుపై నడిచే ఒక పెద్ద వాహనం, పెక్కుమంది ప్రయాణీకులకు తీసుకెళ్ళుటకు డిజైన్ చేయబడ్డ ప్రయాణసాధనం. దీనిని నడుపుటకు డ్రైవరు, ప్రయాణ విషయాలు యాత్రికుల విషయాలు చూచుటకు కండక్టరు వుంటారు.

## చరిత్ర

ఆమ్నిబస్ అనునది ప్రజల ప్రయాణానికి సంబంధించిన రవాణావిధానం. 1826లో పరాసుదేశం లోని "నాంటెస్"లో ఒక పదవీ విరమణ పొందిన సైనికాధికారి "స్టానిస్లస్ బౌడ్రి" అనునతను బస్సు సర్వీసు ప్రారంభించాడు. ఈ బస్సు ఇతని పిండిమరలోని మిగులు "వేడి"ని ఉపయోగించి నడిచేది. దీనిని "ప్రజలందరికీ వాహనం" అని నామకరణం చేశాడు.

## మూలాలు

## వెలుపలి లంకెలు
# కుంకుమ

**కుంకుమ** హిందువులకు చాలా పవిత్రమైనది. స్వచ్ఛమైన కుంకుమను తయారుచేయడానికి పసుపు, పటిక, నిమ్మరసం వాడతారు.

కుంకుమను సాధారణంగా నుదుటి మీద పెట్టుకుంటారు. భారతీయ తత్వశాస్త్రం ప్రకారం మానవ శరీరం మొత్తం ఏడు చక్రాలు (శక్తికేంద్రాలు) గా విభజింపబడి ఉంటుంది. ఇవి వెన్నుపాము చివరన మూలాధార చక్రంతో మొదలై తలపైన సహస్రాధార చక్రంలో అంతమవుతాయి. ఇందులో ఆరోది రెండు కనుబొమ్మల మధ్య ఉండే ప్రదేశం. దీనినే ఆజ్ఞా చక్రం లేదా మూడో నేత్రం అని కూడా అంటారు. ఈ నేత్రం ద్వారానే మనుషులు భగవంతుని దర్శించగలరని హిందువుల విశ్వాసం. అందుకు ప్రతీకగా ఇక్కడ కుంకుమ ధరిస్తారు.ఇక్కడే అన్ని నాడుల కేంద్రం ఉంటుందని భారతీయ సంస్కృతిలో గురువుల నమ్మకం. (7200నాడులు శరీరంలో ఉంటాయి) ఈ కనుబొమ్మల మధ్యలో వేలితో బొట్టు పెట్టుకునేప్పుడు నొక్కడం ద్వారా శరీరంలో అన్ని నాడులు చైతన్యవంతం అవుతాయి.

## ధరించే విధానం

* శివ భక్తులు విభూతితో మూడు అడ్డ నామాలు తీసి మధ్యలో కుంకుమ బొట్టు పెడతారు.
* విష్ణుభక్తులు నాముగడ్డతో రెండు నిలువు నామాలు తీసి మధ్యలో కుంకుమతో నిలువు నామం పెడతారు. వీరి సాంప్రదాయంలో రెండు తెలుపు నామాలు విష్ణువు పాదాలతో సమానం. మధ్యలో ఎర్రనామం లక్ష్మీ దేవికి ప్రతీకగా భావిస్తారు.

## మహిళలు

హిందువులలో పెళ్ళి జరిగిన తర్వాత ఆడవారు నుదురు మీద కుంకుమ బొట్టు పెట్టుకుంటారు. పెళ్ళైన మహిళలు ఇంటికి వచ్చి వెళుతున్నపుడు పెద్దవారైతే గౌరవసూచకంగా, చిన్న వారైతే దీవెనగా కుంకుమ బొట్టు పెట్టి సాగనంపడం ఆనవాయితీ.

## మూలాలు
# ఈశాన్యం

ఎనిమిది దిక్కుల సూచిక.
**ఈశాన్యం** (Northeast) తూర్పుకి, ఉత్తరానికి మధ్యన ఉన్న ఒక దిక్కు.

## నానార్థాలు

అపరాజిత, ఉత్తరపూర్వ, కడకడ, దేవమూల, నీరాళ్లగొంది, పూర్వోత్తర, ప్రాగుదీచి, శార్వి, శాలాక్ష, శిశుమారశిరస్సు. అనే అర్థాలున్నాయి.

## వాస్తు శాస్త్రం

గృహనిర్మాణంలో ఈశాన్య మూలకు విశేష ప్రాముఖ్యం ఉందని వాస్తు నిపుణులు అంటున్నారు. ఈశాన్యం ఎంత పెరిగితే అంత మంచిదని.. ఈ మూల పెరిగడం ద్వారా శుభఫలితాలుంటాయని వాస్తు శాస్త్రం పేర్కొంటుంది. ఈశాన్యం పెరిగిన స్థలంలో నివసించే వారికి సకలసంపదలు, విద్య, వినోద పాండిత్యాలు చేకూరుతాయి. ఈశాన్య మూల స్థలం తగ్గితే అరిష్టం. ఈశాన్యం దిశ పవిత్రమైన దిశగా వాస్తు పేర్కొంటోంది. అందుకే ప్రధాన గృహానికి ఈశాన్య భాగంలో పూజగదిని నిర్మించడం సంప్రదాయం. ఈశాన్య మూలను పూర్తిగా మూసివేసినట్టు గదులుగాని, శాలలు గానీ ఏవిధమైన కట్టడాలు నిర్మించకూడదు. ఈశాన్యంలో మరుగుదొడ్ల ఏర్పాటు అసలు కూడదు. అంతేగాకుండా చెట్లు, పూలమొక్కలు గానీ ఈశాన్యదిశలో వేయకూడదు. ‘ఈశాన్యం భాగం ఈక బరువును కూడా మోయ కూడదు’ అంటారు. అంటే అంత తక్కువ బరువు కూడా ఆ దిశలో వుంచకూడదని అర్థం.

## ఇవి కూడా చూడండి

* తూర్పు,
* పడమర,
* ఉత్తరం,
* దక్షిణం,
* నైరుతి,
* వాయవ్యం,
* ఆగ్నేయం

## మూలాలు
# పరమేశ్వరుడు

ఆదిదేవుడిగా, సర్వజ్ఞుడిగా, భోళాశంకరుడిగా, పరమశివునిగా కీర్తించబడే పరమాత్మయే పరమేశ్వరుడు.

ఈయన హిందువులకు అత్యంత ఆరాధనీయ దైవం. లింగ స్వరూపంలో పూజలందుకునే ఈ పరమశివుడే సృష్టి, స్థితి, లయ, తిరోధాన, అనుగ్రహములను నిర్వహిస్తూ భక్తుల పాలిట కల్పవృక్షంగా భాసిస్తూ ఉంటాడు.

జగన్మాత అయిన పార్వతీదేవి ఈయన అర్ధాంగి. పార్వతీపరమేశ్వరులు ఆదిదంపతులుగా సకలలోకవాసులచేత పూజలందుకుంటూ ఉంటారు. శివ కుటుంబం కూడా చాలా చిత్రమైనది.

శివుడు త్రినేత్రుడై, భస్మాంగధారియై, పాములను ఆభరణాలుగా వేసుకుని, గజచర్మాన్ని ధరించి ఉంటే, అమ్మవారు సకలాభరణ భూషితురాలై అలరారుతూ ఉంటుంది.

పెద్దకుమారుడైన విఘ్నేశ్వరుడు గజముఖుడు. చిన్నకుమారుడైన కుమారస్వామి ఆరు ముఖములు కలవాడు.

విరోధ భావన కలిగిన జీవులైన ఎద్దు, సింహం, ఎలుక, నెమలి, పాము, శివ సదనమైన కైలాసగిరిపై సఖ్యతతో తిరుగాడుతూ ఉంటాయి.

పరమేశ్వరుడిని నిరంతరారాధన చేసేవారి హృదయమే కైలాసమై, వారి మనసులోని కామక్రోధాదులు శమించి నిరంతరానందాన్ని పొందుతారన్న సత్యాన్ని పైవిషయం ప్రబోధిస్తుంది.

నిర్గుణ పరబ్రహ్మ యొక్క కర్మ స్వరూపం శ్రీమహావిష్ణువు అయితే, జ్ఞాన స్వరూపం పరమేశ్వరుడు.

అందుకే లౌకిక పురోగతికి విష్ణు రూపాన్ని, ఆధ్యాత్మిక పురోగతికి శివ స్వరూపాన్ని ఆరాధన చేయాలని పురాణాలు చెబుతున్నాయి.

వేదం శివుడిని సకల దుఃఖ హరుడైన రుద్రుడిగా చెబుతోంది. శత్రుబాధ, పిశాచపీడ, దుఃఖము పోవడానికి ఓం నమో భగవతే రుద్రాయ అనే మంత్రాన్ని,

విషపూరిత జీవుల నుండి రక్షణకై ఓం నమో భగవతే నీలకంఠాయ అనే మంత్రాన్ని పఠించాలన్నది పురాణవచనం.

మంత్రములలోకెల్లా గొప్పదిగా చెప్పబడే పంచాక్షరి మహామంత్రమునందు పరమేశ్వర శక్తి నిక్షిప్తమై ఉంటుంది. ఆ మంత్రరాజమే... నమఃశివాయ.
# తారకాసురుడు

**తారకాసురుడు** లేదా తారకాసురా (సంస్కృతం: तारकासुर) లేదా తారకా (సంస్కృతం: तारक) ఒక శక్తివంతమైన అసురుడు, హిందూ మతము విశ్వాసంలో వజ్రానకుడు కుమారుడు. స్వర్గం కూలిపోయే చివరి అంచున ఉన్నంత వరకు తారకాసురుడు పదే పదే దేవుళ్ళను ఓడించాడు. అయినప్పటికీ ఇతను పూర్తిగా ఒక యోగి, వివాహం యొక్క ఆలోచనల నుండి పూర్తిగా దూరంగా ఉండి, తన యొక్క తీవ్రమైన తపస్సులకు, ఒక తెలివైన వరం కలిగి ఉన్నాడు. తారకాసురుడు శివుడి కుమారుడు చేతిలో మాత్రమే పూర్తిగా ఓడిపోతాడు. చివరికి, కామదేవుడు, అనగా ప్రేమ యొక్క దేవుడు, ముందుగానే శివుడు దగ్గరకు పంపబడ్డాడు, శివుని చుట్టూ ఒక అసాధారణ వసంత ఋతువును సృష్టించాడు, తన యొక్క మన్మథ బాణితో శివుని ధ్యానాన్ని భగ్నం చేశాడు. ఆ మేల్కొలుపునకు, శివుడి యొక్క మండుతున్న చూపులు కామదేవుడును బూడిదగా కాల్చివేసింది, ప్రేమలో లేని ప్రేమ ఆత్మ విశ్వం అంతటా విస్తరించింది. అయినప్పటికీ, శివ యొక్క మొదటి భార్య అయిన సతి యొక్క అవతారం ఆవాహమైన అయిన పార్వతి, ఆదిశక్తి యొక్క అవతారం ఒకేసారి శివుని అర్ధనారీశ్వర రూపంలో భాగమైనదిగా ఉంది. చివరికి వారికి కుమారుడు కార్తికేయ జన్మించాడు. రాక్షసులు అయిన తారకాసురుడు, అతని సోదరులు సింహాముఖుడు, సూరపద్మనుడు లను కార్తికేయుడు చంపాడు. చివరికి పార్వతి, కార్తికేయకు వీరు పర్వతాలుగా మారారు.

## సాహిత్య సూచనలు

కాళిదాసు విరచితమైన (సా.శ 4 వ శతాబ్దం ఎడి) ఈ పురాణ కథ కుమారసంభవము (చిన్న కార్తికేయ పుట్టినది) ద్వారా ఆధారంగా ఉంది. విశ్వంలో స్నానం చేయబడిన ప్రేమ ప్రేరణ యొక్క ఇతివృత్తం వైష్ణవులు (16 వ శతాబ్దం నాటికి) ఇది వాసుదేవలో పునర్జన్మ అని నమ్మేవారు. ఇది రవీంద్రనాథ్ ఠాగూర్ రచించిన కవి మదన్‌బాసెర్ పార్ ( (মদনভস্মের পর)) తో కూడిన థీమ్.

## మూలాలు
# పతకం

Obverse of medal distributed by Cecilia Gonzaga's family to political allies, a common practice in Renaissance Europe. Designed by Pisanello in 1447.
Reverse of the same medal, this copy with a suspension hole added later (inside a crescent moon in the design).
**పతకం** లేక పతకము గురించి కచ్చితంగా చెప్పాలంటే ఒక చిన్న చదునైన, గుండ్రంగా లేక అండాకారాన్ని కలిగిన ఒక లోహపు ముక్క పై అందంగా, కళాత్మకంగా చెక్కి తయారు చేసి, కొన్ని సందర్భాలలో సంబంధిత చిహ్నం, చిత్రాలను, అక్షరాలను ముద్రిస్తారు లేక మరొక ఆచరణీయమైన, ముఖ్యమైన మంచి సందేశాన్ని ముద్రిస్తారు. పతకాన్ని ఆంగ్లంలో మెడల్ (medal) అంటారు. వివిధ రంగాలలో వ్యక్తులు చేసిన కృషికి గుర్తింపుగా ఈ పతకాలను ప్రదానం చేస్తారు.

## ఇవి కూడా చూడండి

* బంగారు పతకం
* బహుమతి (ప్రైజ్) - గెలుపొందిన వారికి ఇచ్చేది.
* బహుమతి (గిఫ్ట్) - సత్సంబంధాలు పెంచుకోవడానికి ఇచ్చేది.
* కానుక - భక్తితో ఇచ్చేది.
* దానం - జాలితో ఇచ్చేది.
* చందా (డోనేషన్) - స్వచ్ఛంద ప్రయోజనాల కోసం ఇచ్చేది.
# కె.ఆర్. సావిత్రి

| కె.ఆర్. సావిత్రి |
| --- |
| జననం |  (1952-07-25) 1952 జులై 25 తిరుత్తణి, తమిళనాడు |
| వృత్తి | నటి |
| క్రియాశీలక సంవత్సరాలు | 1976-2008 |
| పిల్లలు | అనూష రాగసుధ |
| బంధువులు | కె.ఆర్. విజయ (సోదరి) కె.ఆర్. వత్సల (సోదరి) |

**కె.ఆర్. సావిత్రి** తమిళనాడుకు చెందిన టివి, సినిమా నటి. మలయాళం, తమిళ, తెలుగు సినిమాలలో నటించింది.

## జననం

సావిత్రి 1952 జూలై 25న తమిళనాడులోని తిరుత్తణిలో జన్మించింది. తల్లి కళ్యాణి కేరళ రాష్ట్రానికి చెందినది కాగా, తండ్రి రామచంద్రన్ ఆంధ్రప్రదేశ్ రాష్ట్రంలోని చిత్తూరుకు చెందినవాడు. సావిత్రి సోదరీమణులు కె.ఆర్. విజయ, కె.ఆర్. వత్సల, కుమార్తెలు అనూష, రాగసుధలు నటీమణులుగా రాణించారు.

## నటించినవి

### మలయాళం

* *చుజి* (1976)
* *ఆదర్శం* (1982)
* *యుద్ధం* (1983)
* *పరస్పరం* (1983)
* *యాత్ర* (1985)
* *సన్నహం* (1985)
* *శాంతమ్ భీకరమ్* (1985)
* *తమ్మిల్ కందపోల్* (1985)
* *దేశతనక్కిలి కారయరిల్ల* (1986)
* *గాంధీనగర్ 2వ వీధి* (1986)
* *స్నేహముల్ల సింహం* (1986)
* *పడయని* (1986)
* *కూడనయుమ్ కట్టు* (1986)
* *శ్రీధరంటే ఓన్నామ్ తిరుమురివు* (1987).
* *అనురాగి* (1988)
* *ఓర్మయిల్ ఎన్నుమ్* (1988)
* *ఊజం* (1988)
* *జీవితం ఒరు రాగం* (1989)
* *వీణా మీట్టియా విలంగుకల్* (1990)
* *సామ్రాజ్యం* (1990)
* *మృదుల* (1990)
* *ఓన్నాం ముహూర్తం* (1991)
* *అమరం* (1991)
* *భూమిక* (1991)
* *వెల్కమ్ టూ కొడైక్కనల్ (1992)*
* కుడుంబసమేతం (1992)
* *అరేబియా* (1995)
* *సుల్తాన్ హైదరాలీ* (1996)
* *ఒరు యాత్రమొళి* (1997)

### తమిళం

* *పునీత ఆంథోనియార్* (1976)
* *కై వరిసై* (1983)
* *అంధ జూన్ 16-అమ్ నాల్* (1984)
* *ఎన్ ఉయిర్ నన్బన్* (1984)
* *వీరన్ వేలుతంబి* (1987)
* *కూలీకరన్* (1987)
* *మనైవి ఒరు మందిరి* (1988)
* *అవల్ మెల్ల సిరితల్* (1988)
* *సహదేవన్ మహదేవన్* (1988)
* *మదురైకర తంబి* (1988)
* *సత్తతిన్ మరుపక్కం* (1989)
* *తాలట్టు పడవ* (1990)
* *సేలం విష్ణు* (1990)
* *అగ్ని తీర్థం* (1990)
* *తాళి కట్టియ రాస* (1992)
* *పుధియా ముగం* (1993)
* *వేలుచ్చామి* (1995)
* *తురైముగం* (1996)
* *ఇలసు పుదుసు రావుసు* (2003)
* *సెల్వం* (2005)
* *ఎజుతియాతరడి* (2008)

### తెలుగు

* జగన్ (1984)

## టెలివిజన్

* *తెండ్రాల్* (టీవీ సిరీస్)

## మూలాలు

## బయటి లింకులు

* ఇంటర్నెట్ మూవీ డేటాబేసు లో కె.ఆర్. సావిత్రి పేజీ
# పళముదిర్చోళై

**పళముదిర్చోళై** (Palamuthircolai) తమిళనాడులో గల మదురై మీనాక్షి అమ్మవారి దేవాలయానికి 19 కిలోమీటర్ల దూరంలో కలదు . ఆరు సుబ్రహ్మణ్య క్షేత్రములలో (ఆరు పడై వీడు) ఈ క్షేత్రం మూడవదిగ చెబుతారు. సుబ్రహ్మణ్య స్వామి క్షేత్రం కొండపైన ఉంటుంది. కొండ క్రింద ప్రఖ్యాత వైష్ణవ క్షేత్రమైన “అళగర్ కోయిల్ ఉంది. ఈ అళగర్ కోయిల్ శ్రీ వైష్ణవ సాంప్రదాయంలో దివ్యదేశములు అని పిలువబడే 108 పవిత్ర క్షేత్రములలో ఒకటి. కొండ క్రింద నుండి పైన సుబ్రహ్మణ్యుని ఆలయం వరకు సుమారు నాలుగు కిలోమీటర్ల దూరం ఉంటుంది. పై వరకు కార్లతో వెళ్ళవచ్చు. ఆలయం వాళ్ళు బస్సు సౌకర్యం ఏర్పాటు చేశారు; ఉచితం కాదు .

ఆలయగోపురం
అవ్వయ్యార్ ని సుబ్రహ్మణ్యుడు పరీక్షిస్తున్న చిత్రం
స్వామి వారిని ఊరేగించడానికి కొత్తగా చేసిన తంగ (బంగారు) రథం

## స్థల పురాణము

ఈ క్షేత్రములో సుబ్రహ్మణ్య స్వామి వారు చిన్నతనంలో ఆడుకొనే వారని చెప్తారు. ఇక్కడే వల్లీ మాత కూడా ఉండేదని చెప్తారు.
సుబ్రహ్మణ్య స్వామి వారి యొక్క మహా భక్తులలో ఒకరైన అవ్వయ్యార్ ని సుబ్రహ్మణ్యుడు పరీక్షించిన స్థలం ఈ క్షేత్రం. తమిళనాట అవ్వయ్యార్ అని ఒక తల్లి ఉండేది. ఒకనాడు ఆమె చాలా దూరం ప్రయాణించి అలసి పోయింది. బాగా ఎండగా ఉండడం వలన, నీడ కోసం ఒక పళ్ళ చెట్టు క్రిందకి వచ్చింది. ఆమె అప్పటికే చాలా ఆకలి, దప్పికలతో ఉంది. ఆ చెట్టు మీద ఒక చిన్న పిల్లవాడు అవ్వయ్యార్ ని చూసి పళ్ళు కావాలా అని అడుగుతాడు. ఆమె కావాలి అనగానే, ఆ పిల్ల వాడు “నీకు వేయించిన పళ్ళు కావాలా, లేక వేయించకుండా కావాలా?” అని అడుగుతాడు. ఇతనెవరో మరీ తెలియని వాడిలా ఉన్నాడు, పళ్ళు వేయించినవి కావాలా అంటాడేమిటి అనుకొని, పిల్లాడితో మాట్లాడే ఓపిక లేక, వేయించిన పళ్ళు ఇమ్మంటుంది అవ్వయ్యార్. వెంటనే ఆ పిల్లవాడు చెట్టును బలంగా కుదిపితే కొన్ని పళ్ళు క్రింద మట్టిలో పడతాయి. అవి తీసి ఆమె మట్టి దులపడం కోసం నోటితో ఊదుతూ ఉంటే అవి నిజంగా వేడిగా, వేయించినట్లు భావం కలుగుతుంది ఆమెకు. అప్పుడు వాటిని ఊదుకుంటూ (మట్టి తొలగడానికి) పళ్ళను తింటుంది. ఈ లీల చేసినది మామూలు పిల్లవాడు కాదు, ఎవరో మహాత్ముడు నాకు పాఠం చెప్పడానికే ఈ లీల చేశాడు అని అనుకుని పైకి చూడగానే, ఆ పిల్లవాడు మాయమై సుబ్రహ్మణ్యుడు ప్రత్యక్షం అవుతారు. ఆమె జ్ఞాన భిక్ష పెట్టమని స్వామిని ప్రార్థిస్తుంది.

## ఈ క్షేత్రమును చేరే మార్గములు:

* రోడ్డు ద్వారా\*: చెన్నై - 450 కి.మీ., బెంగళూరు – 470 కి.మీ. దూరంలో ఉన్నాయి. అనేక తమిళనాడు ఆర్టీసీ బస్సులు నడుస్తాయి.
* రైలు ద్వారా\*: చెన్నై నుంచి మదురైకి ఎన్నో రైళ్ళు నడుస్తాయి. (ఉదాహరణకి వైగై ఎక్స్ ప్రెస్. చెన్నైలో మధ్యాహ్నం 12.45 కి బయలుదేరి మదురై రాత్రి 8.50 కి చేరుకుంటుంది.)
* విమానము ద్వారా\*: దగ్గరలో అంతర్జాతీయ విమానాశ్రయము చెన్నై (470 కి.మీ.), అది కాక జాతీయ విమానాశ్రయము మదురై లోనే మీనాక్షీ అమ్మ వారి ఆలయం నుండి 10 కి.మీ. దూరంలో ఉంది.

## వసతి సదుపాయము:

ఈ క్షేత్రము మదురైకి దగ్గరగా ఉండడం వల్ల, వసతి ఏర్పాటు మధురైలోనే చూసుకోవచ్చు. మధురైలో ఎన్నో హోటళ్ళు ఉన్నాయి.

## ఆలయంలో ఆర్జిత సేవలు

ప్రతి రోజూ స్వామి వారి శక్తి ఆయుధానికి అభిషేకం జరుగుతుంది. దీనికి కొంచెం ధరలో టికెట్టు ఉంటుంది, మనం కూడా పాలు, తేనె మొదలైన వస్తువులు తీసుకువెడితే, వాటితో కూడా స్వామి వారి శక్తి ఆయుధానికి అభిషేకం చేస్తారు.

## చిత్రమాలిక

* కొండపైకి వెళ్తున్న బస్సు
* ఆలయం లోపల దృశ్యం

## సూచికలు
# పూరీ

పూరీలు
పూరీలు.
పూరీలు
పూరీ గోధుమ పిండి లేదా మైదా పిండితో చేసే ఫలహారం. భారతదేశంలోని పలు ప్రాంతములలో దీనిని ఉదయము ఆల్ఫాహారముగా భుజిస్తారు. దక్షిణ భారతదేశములోని అన్ని హోటళ్ళలో తరచుగా కనిపించే అల్పాహారం **పూరీ**.

దీనిని తయారు చేయడానికి పిండిని పలుచగా చపాతీల్లాగా వత్తి, నూనెలో వేయిస్తారు.

భారతదేశంలో పూరీలు అంటే ఇష్టపడని వ్యక్తులు ఉండరు. చాలా రుచికరమైన వంటకం. ఈ వంటకం అన్ని రాష్ట్రాల్లోనూ ఇప్పుడిప్పుడు చాలా అభివృద్ధి చెందుతుంది.

## పేరు

పూరీ వేయించడం
*పూరీ* అనే పదం హిందీ पूरी అనే పదం నుండి ఆంగ్లంలోకి వచ్చింది. ఇది సంస్కృత పదం పూర నుండి ఉద్భవించింది. పూర అంటే 'కేక్' అని అర్ధం. సంస్కృత పదం పూరికా అంటే వేయించిన అప్పడం లాంటి ఆహారం అని అర్ధం. వంటల పుస్తకాల రచయిత మధుర్ జాఫ్రీ, *పూరీ*ని *బెవ్డి* అని కూడా పిలుస్తారని, ఢిల్లీలోని *గలీ పరాంఠే వాలీ* పరిసరాల్లో దీనిని "*పరాఠా" అని* కూడా పిలుస్తారనీ పేర్కొంది.

## తయారీ

పూరీలు అంటే గోధుమ పిండితో తయారుచేసిన గుండ్రటి, గాలితో ఉబ్బిన, మెత్తటి, ఆహార పదార్థం.

పూరి తయారు చేసుకోవడానికి అవసరమైన పదార్ధాలు గోధుమ పిండి లేదా మైదా పిండి, నూనె లేదా నెయ్యి, పిండిని తయారు చేయడానికి తగినంత నీరు, కొద్దిగా ఉప్పు. గోధుమ పిండిని సాధారణంగా ఆటా అని కూడా అంటారు. పూరీ తయారీలో కొంతమంది మైదాపిండి ఉపయోగిస్తారు.అయితే మైదాపిండిని తక్కువగా వాడతారు.పిండిని బాగా పిసికిన తర్వాత, వృత్తాలుగా చేసి, సుమారు 10 నుండి 12సెం.మీ. వెడల్పుతో 1 నుండి 3 మిమీ మందంతో ఉండేలా తయారు చేస్తారు. తర్వాత దీనిని చపాతీ పీట ఉపయోగించి చపాతీలను ఒత్తుతారు. చపాతీలను ఒత్తడం కోసం చపాతీ ప్రెస్ లేదా డౌ షీటింగ్ యంత్రాన్ని(ఇది గంటకు వేల పూరీలను ఉత్పత్తి చేసే యంత్రం) కూడా ఉపయోగించవచ్చు.

ఈ ఒత్తిన పూరీలను అవి మునిగేంత నూనె బాండీలో పోసి, వేయిస్తారు. పూరీలు వేయించడానికి సాధారణంగా **తవుడు నూనె** గానీ, సోయాబీన్ నూనె గానీ ఉపయోగిస్తారు. డీప్ ఫ్రై చేస్తున్నప్పుడు, పిండిలోని తేమ ఆవిరిగా మారి, పూరీలు ఉబ్బుతాయి. ఉబ్బిన పూరీ, వేయించక ముందు ఉన్న మందానికి పది రెట్లు ఉంటుంది. ఉబ్బిన పూరీ, నూనెపై తేలుతుంది. దీనివల్ల అది ఒక్కసారి ఒక వైపే కాలుతుంది. దానిని తిరగేసి, మరల వేయించాలి.

## మూలాలు

## ఇవి కూడా చూడండి

* పానీ పూరి
* రొట్టెల కర్ర
# చోటా చార్ ధామ్

| చోటా చార్ ధామ్ |
| --- |
| భౌగోళికం |
| దేశం | భారదేశం |
| రాష్ట్రం | ఉత్తరాఖండ్ |
| సంస్కృతి |
| దైవం | శివుడు (కేదార్‌నాథ్) విష్ణువు (బద్రీనాథ్) గంగాదేవి (గంగోత్రి) యమునా (యమునోత్రి) |
| వాస్తుశైలి |
| నిర్మాణ శైలులు | ఉత్తర భారత వాస్తుశిల్పం |

KedarnathBadrinathGangotriYamunotri ఉత్తరాఖండ్ లోని నాలుగు ప్రదేశాలు
**చోటా చార్ ధామ్**, హిమాలయాల ప్రాంతంలోని ఉత్తరాఖండ్‌లోని ఒక ముఖ్యమైన హిందూ తీర్థయాత్ర సర్క్యూట్. ఉత్తరాఖండ్ రాష్ట్రంలోని గర్వాల్ ప్రాంతంలో ఉన్న యమునోత్రి, గంగోత్రి, కేదార్‌నాథ్, బద్రీనాథ్ సర్క్యూట్ నాలుగు ప్రదేశాలలో ఇదీ ఒకటి. చోటా చార్ ధామ్‌కు దాని పేరు వచ్చే అవకాశం ఉన్న పొడవైన చార్ ధామ్‌లోని నాలుగు గమ్యస్థానాలలో బద్రీనాథ్ కూడా ఒకటి.

అక్షయ తృతీయ సమయంలో చోటా చార్ ధామ్ యాత్ర ప్రారంభమై, దీపావళి పండుగ 2 రోజుల తర్వాత భాయ్-బీజ్ (భాయ్ దూజ్) రోజున ముగుస్తుంది. మే, జూన్‌ నెలల్లో పర్యాటకుల సంఖ్య అధికంగా ఉంది. జూలై చివరలో, ఆగస్టులో భారీ వర్షాల కారణంగా రోడ్‌బ్లాక్‌లు/కొండచరియలు విరిగిపడే అవకాశాలు ఎక్కువగా ఉంటాయి.

2013 ఉత్తరాఖండ్ వరదలు సమయంలో నిలిపివేయబడిన వార్షిక *చోటా చార్ ధామ్ యాత్ర* 2014 మే నెలలో తిరిగి ప్రారంభమైంది. ఉత్తరాఖండ్ ప్రభుత్వం తీసుకున్న చురుకైన చర్యల కారణంగా సందర్శకుల సంఖ్య మెరుగుపడింది. 2022లో కేవలం 2 నెలల్లో (10 జూన్ - 10 ఆగస్టు), 2.8 మిలియన్ (28 లక్షలు ) యాత్రికులు ఈ ధామ్‌లను సందర్శించారు.

2022 నవంబరు వరకు రికార్డుస్థాయిలో 41 లక్షల మంది యాత్రికులు చోటా చార్ ధామ్‌ను సందర్శించారు. ఇప్పటికే 14 లక్షల మంది యాత్రికులు కేదార్‌నాథ్‌ను సందర్శించగా, 6 లక్షలమంది గంగోత్రిని, 5 లక్షల మంది యమునోత్రిని సందర్శించారు. ఈ ఏడాది ఇప్పటికే దాదాపు 15 లక్షల మంది యాత్రికులు బద్రీనాథ్‌ను సందర్శించారు. ఈ సీజన్‌లో 2023లో చార్ ధామ్ యాత్రకు విశేష స్పందన లభించింది, కేవలం 44 రోజుల్లోనే 21 లక్షల మంది యాత్రికులు సందర్శించారు.

## తీర్థయాత్ర

తీర్థయాత్రకు హరిద్వార్ లేదా రిషికేశ్ లేదా డెహ్రాడూన్ నుండి ప్రవేశం ఉంది.

1. *యమునోత్రి*, యమునా నది మూలం, యమునా దేవత అధిపతి.
2. *గంగోత్రి*, గంగా (గంగా నది) మూలం, గంగా దేవత అధిపతి.
3. *కేదార్‌నాథ్*, ఇక్కడ హిందూ దేవుడు శివుని రూపాన్ని 12 *జ్యోతిర్లింగాలలో ఒకటిగా పూజిస్తారు,* ఇది ఉత్తరాఖండ్‌లోని పంచ కేదార్ దేవాలయాలలో కూడా మొదటిది.
4. *బద్రీనాథ్*, 108 దివ్యదేశాలలో ఒకటైన బద్రీనారాయణుని అంశంలో హిందూ దేవుడు విష్ణువు స్థానం.

## సంబంధిత యాత్రలు

* చార్ ధామ్

## మూలాలు
# గంగోత్రి ఆలయం

గంగోత్రి ఆలయం, ఉత్తరాఖండ్
**గంగోత్రి ఆలయం,** హిమాలయాల లోతట్టు ప్రాంతాలలో ఉన్న సుందరమైన దేవాలయం. ఇది ఉత్తరాఖండ్‌ లోని ఉత్తరకాశీలో ఉన్న గంగోత్రి పట్టణంలో ఉంది, జీవన స్రవంతి అయిన గంగ మొదటిసారిగా భూమిని తాకిన అత్యంత పవిత్రమైన ప్రదేశం. హిందూ పురాణాల ప్రకారం, అనేక శతాబ్దాల తీవ్రమైన తపస్సు చేసిన భగీరథ రాజు పూర్వీకుల పాపాలను పోగొట్టడానికి గంగా దేవి నది రూపాన్ని తీసుకుంది. భూమిమీదకు జాలువారే అపారమైన ప్రవాహ ప్రభావాన్ని తగ్గించడానికి శివుడు తన తన శిరస్సును మూలంగా అడ్డుపెట్టాడు. ఆమె పురాణ మూలం వద్ద ఆమె భాగీరథి అని పిలువబడింది. ఈ ప్రదేశం గంగోత్రిగా పిలువబడుతుంది.గంగాదేవికి అంకితం చేయబడిన ఎత్తైన దేవాలయం,

భగీరథ రాజు శివుడిని ఆరాధించిన పవిత్ర రాయి సమీపంలో గంగా మాతకు అంకితం చేయబడిన ఆలయం ఉంది. హిందూ సంస్కృతి ప్రకారం, అనేక శతాబ్దాల తీవ్రమైన తపస్సును అనుసరించి, భగీరథ రాజు పూర్వీకుల పాపాలను పోగొట్టడానికి గంగా దేవి నది రూపాన్ని తీసుకుంది. భగీరథ శిల అనేది భగీరథ రాజు ధ్యానం చేసిన పవిత్ర రాతి ప్రదేశం. ఈ ప్రదేశంలో గంగ భూమిని తాకిందని నమ్ముతారు. మరొక పురాణం ప్రకారం, మహాభారత పురాణ యుద్ధంలో తమ బంధువుల మరణాలకు ప్రాయశ్చిత్తం చేయడానికి పాండవులు ఇక్కడ గొప్ప 'దేవ యజ్ఞం' నిర్వహించారని కధనం. భాగీరథి ఒడ్డున పూర్వీకుల ఆచారాలను నిర్వహించడం వల్ల పూర్వీకుల ఆత్మ పునర్జన్మ చక్రం నుండి విముక్తి పొందుతుందని, దాని నీటిలో పవిత్ర స్నానం చేయడం వల్ల ప్రస్తుత జన్మలలో చేసిన పాపాలు శుద్ధి అవుతాయని హిందువులు నమ్ముతారు.

గంగోత్రి ఆలయం మే నెలలో వచ్చే అక్షయ తృతీయ పవిత్రమైన రోజున తెరుస్తారు. నవంబరు నెలలో వచ్చే యమ ద్వితీయ లేదా భాయ్ దూజ్ నాడు మూసివేయబడుతుంది. గంగోత్రి ఆలయం మిగిలిన ఆరు నెలల పాటు మూసి ఉంచబడుతుంది. చలికాలంలో దేవత ముఖ్బా గ్రామానికి మారుతుంది. మే నెలలో గంగానది పుట్టిన రోజుగా గంగా దసరాను ఘనంగా జరుపుకుంటారు.

## ఆలయ నిర్మాణం చరిత్ర

గంగోత్రి ఆలయాన్ని 18వ శతాబ్దంలో నేపాల్ జనరల్ అయిన అమర్ సింగ్ థాపా నిర్మించాడు. పాలరాతి రాయితో నిర్మించిన ఈ ఆలయం లోపలి ఒక గర్భ గృహం, బయటి ఒక గర్భ గృహం రెండు గర్భ గృహాలను కలిగి ఉంది. లోపలి గర్భ గృహంలో ప్రధాన విగ్రహం (గంగా దేవత) ఉంటుంది. యమునా దేవి, అన్నపూర్ణ, సరస్వతి, లక్ష్మి, భగీరథుడు, ఆదిశంకర మహర్షి వంటి మరికొన్ని విగ్రహాలు కూడా ఉన్నాయి. బయటి గర్భ గృహంలో పూజలు చేసేందుకు భక్తులను అనుమతించారు.గంగోత్రి ఆలయానికి సమీపంలో ఉన్న ప్రజలకు కనిపించే సహజ శిలలతో కూడిన శివలింగం, శివలింగం నీటిలో కలిసిపోయింది. ఇది తక్కువ నీటి మట్టం ఉన్న సమయంలో అంటే చలికాలంలో కనిపిస్తుంది. భూమిని రక్షించడం కోసం శివుడు గంగాదేవిని ఏడు ముక్కలుగా విభజించాడని నమ్ముతారు.

## విశేషాలు

ఈ ఆలయం సముద్రమట్టానికి 3,100 మీటర్ల ఎత్తులో ఉంది. ఉత్తరాఖండ్‌లోని నాలుగు చోటా చార్ ధామ్ యాత్రా స్థలాలలో ఒకటి. గంగా మాత పూజ్యమైన గంగా నది ప్రతిరూపం. ప్రశాంతమైన తెల్లని దేవాలయం చుట్టూ దేవదార్ వృక్షసంపద, హిమాలయాల పర్వత శ్రేణులు ఉన్నాయి. గంగ రెండు ప్రధాన ప్రవాహాలలో ఒకటైన పవిత్ర నది భాగీరథి గంగోత్రి ఆలయం పక్కన ప్రవహిస్తుంది.

## మూలాలు

## వెలుపలి లంకెలు
# త్రిలింగాలు

శ్రీశైలం గోపురం
ద్రాక్షారామం దేవాలయం
దస్త్రం:Kaleswaram Temple.jpgకాళేశ్వర దేవాలయ గోపురం
తెలుగునాట సుప్రసిద్ధి చెందిన మూడు శైవక్షేత్రాలకు త్రిలింగాలని పేరు. ఈ మూడు శైవక్షేత్రాలూ నెలకొన్న ప్రాంతాలే త్రిలింగ ప్రాంతాలని, అందుకే ఈ భాషకు త్రిలింగ అనే పదం ఏర్పడిందని భావిస్తూంటారు. త్రిలింగ అన్న పదం నుంచే తెలుగు అన్న పదం వచ్చిందని ఒక కాలంలో కొందరు పండితుల భావన.

## త్రిలింగాలు

1. శ్రీశైలం
2. దాక్షారామం (దీనికి దక్షుడి పేరుమీద దాక్షారామమని పేరు వచ్చింది. కానీ కొంతమంది దీన్ని ద్రాక్షారామం అంటారు.)
3. కాళేశ్వరం.

## తెలుగు-త్రిలింగం

ఈ మూడు లింగాల మధ్య ఉన్న దేశం త్రిలింగదేశం అంటే తెలుగునాడు అనడం వాడుక. అప్పకవి, మరికొందరు ఈ మాటను వాడారు కానీ ప్రాచీనకావ్యాల్లో గానీ, సంస్కృతనిఘంటువుల్లో ఉండే యాభైఆరుదేశాల్లో గానీ త్రిలింగదేశమంటే తెలుగునాడు అనే అర్థం లేదని సిపి బ్రౌన్ తన తెలుగు - ఇంగ్లీషు నిఘంటువులో పేర్కొన్నాడు. ఆయన అభిప్రాయం ప్రకారం ఇది కల్పిత నామం. త్రిలింగ అనే పదం నుంచి తెలుగు ఏర్పడిందనడం కేవలం గంభీరత కొరకు సంస్కృతీకరింపబడిన పదమేననీ, తెలుగు అనేదే ప్రాచీన రూపమనీ చరిత్రకారుల అభిప్రాయము. చాలామంది భాషావేత్తలు, చరిత్రకారులు ఈ వాదనలు పరిశీలించి దీనిలో నిజంలేదని అభిప్రాయపడ్డారు. అందుకు నన్నయ మహాభారతంలో త్రిలింగ శబ్దం ప్రయోగం కాకపోవడం మొదలుకొని పలు సారస్వత, చారిత్రికాధారాలు పరిశీలించి చెప్పారు.

## వ్యాకరణం

* త్రి+లింగములు=మూడువిద లింగములు

## మరో త్రిలింగాలు

మరికొందరి అభిప్రాయం ప్రకారం త్రిలింగాలని వీటిని కూడా అంటారు.

1. తారకలింగము (ఆకాశమున)
2. మహాలింగము (భూలోకమున)
3. హటకేశ్వరలింగము(పాతాళలోకమున)

## మూలాలు